Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 691/14/8806	Košice, 2.6.2015
EEČ : 2-65-119-2015

U Z N E S E N I E

Trestná vec:	obvinená XXXXX 
Prečin:	Porušovanie domovej slobody podľa § 194 odsek 1, odsek 2 písmeno a, písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
v Moldave nad Bodvou, okr. XXXXX-okolie dňa 08.08.2014 v čase asi o 21.00 hod. spoločným konaním s  XXXXX, XXXXX a  ml. XXXXX neoprávnene vnikli na pozemok rodinného domu č. 50, kde fyzicky napadli tam prítomného XXXXX a XXXXX tým spôsobom, že ich palicami bili po hlave a po rôznych častiach tela, pričom ml. XXXXX sa mačetou zahnal na hlavu XXXXX, ktorá sa pred zásahom mačety stačila uhnúť, spôsobili im poranenia, ktoré si vyžiadali ošetrenie s dobou liečenia do 7 dní a pritom sa im vyhrážali zabitím, čo u poškodených vzbudilo dôvodnú obavu o svoj život,

lebo  je nepochybné, že skutok nespáchal obvinená

Odôvodnenie:
Uznesením vyšetrovateľa OR PZ – OKP XXXXX-okolie ČVS: ORP-496/1-VYS-KS-2014 zo dňa 06.12.2014 bolo vznesené obvinenie XXXXX, XXXXX, XXXXX a  ml. XXXXX pre prečin porušovania domovej slobody podľa § 194 ods. 1, ods. 2 písm. a, c)Trestného zákona  a prečin nebezpečného vyhrážania podľa § 360 ods. 1, ods. 2 písm. a)Trestného zákona spáchaný vo forme spolupáchateľstva podľa § 20 Trestného zákona na tom skutkovom základe ako je uvedené vo výrokovej časti tohto uznesenia.

	Vyšetrovateľ PZ predložil dňa 27.05.2015 na tunajšiu prokuratúru vyšetrovací spis s návrhom na podanie obžaloby na XXXXX, XXXXX a ml. XXXXX, a to pre prečin porušovania domovej slobody podľa § 194 ods. 1, ods. 2 písm. a, c)Trestného zákona spáchaný vo forme spolupáchateľstva podľa §  20 Trestného zákona a prečin nebezpečného vyhrážania podľa § 360 ods. 1, ods. 2 písm. a)Trestného zákona, spáchaný vo forme spolupáchateľstva podľa § 20 Trestného zákona. Zároveň predložil aj návrh na zastavenie trestného stíhania obvinenej XXXXX podľa § 215 ods. 1 písm. c)Trestného poriadku.

	Po preskúmaní vyšetrovacieho spisu som návrh vyšetrovateľa na podanie obžaloby ako aj návrh na zastavenie trestného stíhania obv. XXXXX akceptoval.

	 V priebehu skráteného vyšetrovania boli ku skutku vypočutí obidvaja svedkovia-poškodení, ktorí podrobne popísali priebeh skutku, ako aj aktivitu jednotlivých obvinených zúčastnených na skutku.

	Svedok-poškodený XXXXX vo svojej výpovedi uviedol, že dňa 08.08.2014 vo večerných hodinách na dvore ich rodinného domu boli aj so svojou manželkou XXXXX fyzicky napadnutí obv. XXXXX, XXXXX a registroval aj útok ml. XXXXX na svoju manželku XXXXX.  XXXXX ich fyzicky nenapadla ani sa im nevyhrážala zabitím, len kričala „ešte im dajte, aby ostali na vozíku.“

Svedkyňa-poškodená XXXXX  vo svojej výpovedi uviedla, že dňa 08.08.2014 vo večerných hodinách a na dvore ich rodinného domu bola so svojím manželom XXXXX fyzicky napadnutá obv. XXXXX, XXXXX a ml. Patrikom XXXXX ich fyzicky nenapadla ani sa im nevyhrážala zabitím, len spoza plota sledovala čo sa deje a pritom kričala „ešte jej dajte.“
 
Samotná XXXXX spáchanie skutku, pre ktorý jej bolo vznesené obvinenie od začiatku trestného stíhania poprela v plnom rozsahu.

 S poukazom na jednoznačné tvrdenia svedkov-poškodených, ako aj na tvrdenie samotnej XXXXX je nutné konštatovať, že neboli preukázané žiadne priame resp. nepriame dôkazy, ktoré by XXXXX usvedčovali z asociálneho konania.

Podľa § 215 ods. 1 písm. c)Trestného poriadku prokurátor zastaví trestné stíhanie ak je nepochybné že skutok nespáchal obvinený.

	Vzhľadom k tomu bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Aurel Rečičár
prokurátor